
Narva linna omandis olevate kinnisasjade Väikesaare tn P1, Jõesuu tn L4, Jõesuu tn 64, Narva, koormamine isikliku kasutusõigusega AIANDUSÜHISTU NARVA MEBELŠTŠIK kasuks 
1. Asjaolud ja menetluse käik

04.09.2018 esitas AIANDUSÜHISTU NARVA MEBELŠTŠIK (registrikood 80033568, asukohaga Partisani tn 7-28, 21004 Narva linn, Ida-Virumaa) Narva Linnavalitsusele avalduse Narva linna omandis olevatele kinnistutele asukohaga Ida-Virumaa, Narva linn, Väikesaare tn P1 (katastritunnus 51104:002:0197, registriosa nr 3963009), Jõesuu tn L4 (katastritunnus 51104:002:0181, registriosa nr 3831609), Jõesuu tn 64 (katastritunnus 51104:002:0199, registriosa nr 3965509) isikliku kasutusõiguse seadmiseks AIANDUSÜHISTU NARVA MEBELŠTŠIK kasuks määramata tähtajaks veetorustiku ehitamiseks.
Keskkonnaministri 16.12.2005 määruse nr 76 „Ühisveevärgi ja –kanalisatsiooni kaitsevööndi ulatus” § 2 lg 1 p 1 kohaselt alla 250 mm siseläbimõõduga maa-aluste survetorustike kaitsevööndi ulatus on 2,0 meetrit (mõlemal pool torustiku telge); § 3 kohaselt ühisveevärgi maapealsete torustike kaitsevööndi ulatus on 2m torustiku välispinnast või kandekonstruktsioonist mõlemale poole.
Isikliku kasutusõiguse ala (kaitsevööndi ulatus 2,0 meetrit torustiku telgjoonest mõlemale poole) kinnistutel:

Väikesaare tn P1 - maapealse veetorustiku pikkus on 35 m, siseläbimõõt on 100 mm, pumpla, kaitsevööndi ala kokku on 138,2 m², 

Jõesuu tänav L4 - maa-aluse veetorustiku pikkus on 32,2 m, siseläbimõõt on 100 mm, kaitsevööndi ala on 128,7 m², 

Jõesuu tn 64 - maapealse veetorustiku pikkus on 122,5 m, siseläbimõõt on 100 mm, kaitsevööndi ala on 489,8 m².
2. Õiguslikud alused

Narva linna omandis olevale kinnisasjale isikliku kasutusõiguse seadmist reguleerib Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri).

Linnavara eeskirja § 67 lõige 1 kohaselt linna omandis olevale kinnisasjale isikliku kasutusõiguse seadmine on lubatud, kui see toimub isiku, kellel on selleks õigusaktidest tulenev õigus, nõudel ja kasuks. Antud juhul on AÜ-l NARVA MEBELŠTŠIK asjaõigusseadusest tulenev õigus nõuda isikliku kasutusõiguse seadmist.

Vastavalt linnavara eeskirja § 70 lõikele 1 otsustab linna omandis olevale kinnisasjale isikliku kasutusõiguse seadmise linnavalitsus, kui see toimub Narva linna omandis oleval kinnisasjal asuva tehnovõrgu või -rajatise omaniku kasuks ning § 713 kohaselt allkirjastab Narva linna omandis oleva kinnisasja koormamiseks vajaliku asjaõiguslepingu linna nimel linnapea.

3. Otsus

3.1. Seada isiklik kasutusõigus AIANDUSÜHISTU NARVA MEBELŠTŠIK (registrikood 80033568, asukohaga Partisani tn 7-28, 21004 Narva linn, Ida-Virumaa) (edaspidi ka õigustatud isik)  kasuks Narva linna (edaspidi ka kinnistu omanik) omandis olevatele kinnisasjadele asukohaga Ida-Virumaa, Narva linn, Väikesaare tn P1 (katastritunnus 51104:002:0197, registriosa nr 3963009), Jõesuu tn L4 (katastritunnus 51104:002:0181, registriosa nr 3831609), Jõesuu tn 64 (katastritunnus 51104:002:0199, registriosa nr 3965509) (edaspidi ka kinnistud) veetorustiku ehitamiseks ning majandamiseks (sh tehnorajatiste remontimine, korrashoid, hooldamine, kasutamine ja muul viisil ekspluateerimine tehnorajatiste talituse tagamise eesmärgil) järgmistel tingimustel: 
3.1.1. isikliku kasutusõiguse ala:
· Väikesaare tn P1 - maapealse veetorustiku pikkus on 35 m, siseläbimõõt on 100 mm, pumpla, kaitsevööndi ala kokku on 138,2 m², mis on plaanil (Lisa 1) näidatud sinise viirutatud alana, 

· Jõesuu tänav L4 - maa-aluse veetorustiku pikkus on 32,2 m, siseläbimõõt on 100 mm, kaitsevööndi ala on 128,7 m², mis on plaanil (Lisa 2) näidatud sinise viirutatud alana,

· Jõesuu tn 64 - maapealse veetorustiku pikkus on 122,5 m, siseläbimõõt on 100 mm, kaitsevööndi ala on 489,8 m², mis on plaanil (Lisa 3) näidatud sinise viirutatud alana.
3.1.2. isiklik kasutusõigus seatakse tähtajata ja tasuta;
3.1.3. isiklikust kasutusõigusest tulenevate õigustatud isiku kõikide õiguste teostamine on võimalik ka õigustatud isiku poolt volitatud kolmandate isikute poolt; 

3.1.4. lepingu pooltel on õigus nõuda kasutusõiguse lõpetamist asjaõigusseaduses sätestatud alustel ja korras; 
3.1.5. õigustatud isik kohustub:

3.1.5.1.
pärast kinnistutel teostatud tehnorajatiste ehitus-, hooldus- ja/või remonttööde lõpetamist oma kulul taastama esialgse olukorra, juhindudes kehtestatud kaevetööde eeskirjadest, kui kinnistute omanikuga ei lepita kokku teisiti;

3.1.5.2.
teavitama kinnistute omanikku plaanilistest hooldus- ja remonttöödest vähemalt 1 (üks) kuu enne tööde alustamist. Avariiremondi korral alustab õigustatud isik vajaduse korral viivitamata vajalike töödega, teavitades kinnistute omanikku; 

3.1.5.3.
viivitamatult likvideerima tehnorajatiste avarii ja rakendama abinõud kinnistute omanikule kahju tekitamise vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui nad teatavad sellest esimesel võimalusel kinnistute omanikule. Avariiks loetakse tehnorajatiste ootamatut või juhuslikku purunemist, tehnovõrkude seiskumist või muud riket, mille tulemusena võib tekkida märkimisväärne materiaalne kahju;

3.1.5.4.
isiklikust kasutusõigusest tulenevate õiguste teostamisel tegutsema heaperemehelikult ning võtma tarvitusele kõik abinõud, vältimaks omaniku või kolmandate isikute vara või õiguste kahjustamist, kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;

3.1.5.5.
hüvitama tema ja/või tema õigusi teostavate kolmandate isikute poolt servituudi teostamisega seotud tegevusest või tegevusetusest tuleneva omanikule ja/või mistahes kolmandale isikule tekitatud kahju täies ulatuses;

3.1.5.6.
teatama kinnistute omanikule isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule 3 tööpäeva jooksul alates isikliku kasutusõiguse üleminekust või kohustuste teostamise üleandmisest arvates;

3.1.5.7.
ära vedama kinnistutel paiknevad tehnorajatised 2 (kahe) kuu jooksul arvates isikliku kasutusõiguse lõppemisest, kui pooled ei lepi kokku teisiti. Tehnorajatiste äravedamise järel kohustub õigustatud isik taastama kinnistute seisukorra, milline see oli enne tehnorajatiste äravedamist. Kui õigustatud isik ei ole tähtajaks rajatisi ära vedanud, korraldab kinnistute omanik rajatiste lammutamise ja kinnistute heakorrastamise õigustatud isiku kulul;

3.1.5.8.
nõustuma kinnistutele teiste reaalservituutide ja isiklike servituutide seadmisel nende kandmisega kinnistusraamatusse käesolevas punktis nimetatud isikliku kasutusõigustega samale järjekohale selle eest tasu nõudmata;

3.1.6.
kinnistute omanik kohustub:

3.1.6.1.
hoiduma igasugusest tegevusest, mis takistab tehnorajatiste sihipärast kasutamist;

3.1.6.2.
järgima tehnorajatiste kaitsevööndi alal seadustest ja muudest õigusaktidest tulenevaid kitsendusi ning nõudma seda ka isikutelt, kelle kasuks on seatud kinnistutele piiratud asjaõigus või kellel on lepingust tulenev õigus kinnistute kasutamiseks või kinnistutel tööde teostamiseks;

3.1.6.3.
võimaldama tasuta juurdepääsu mehhanismidega tehnorajatiste majandamiseks;

3.1.6.4.
teavitama õigustatud isikut kinnistute omaniku muutumisest, teiste reaalservituutide ja isiklike servituutide seadmisest ja kinnistute võõrandamisest; 

3.1.6.5.
kinnistute koormamisel teiste reaalservituutide ja isiklike servituutidega või tehnorajatiste ehitamist, omamist ja kasutamist võimaldava notariaalse kokkuleppe sõlmimisel teavitama isikuid, kelle kasuks kinnistute koormatakse, käesolevas punktis nimetatud isikliku kasutusõiguse seadmise tingimustest ja tehnorajatiste ehitamist, omamist ja kasutamist võimaldava notariaalse kokkuleppe tingimustest;

3.1.6.6.
teavitama kinnistutel tegutsevaid isikuid tehnorajatiste kaitsevööndi olemasolust ja selles kehtivatest piirangutest, samuti järgima nimetatud piiranguid oma tegevuses. Kinnistute omanik on kohustatud hoiduma tegevusest, mis takistaks tehnorajatiste majandamist, halvendaks tehnorajatiste korrashoidu ja/või ohustaks tehnorajatiste toimimist.

3.2. Sõlmida AÜ-ga NARVA MEBELŠTŠIK notariaalselt tõestatud asjaõigusleping korralduse punktis 3.1 nimetatud kinnistute isikliku kasutusõigusega koormamiseks ning kanda isiklik kasutusõigus kinnistusraamatusse.
3.3. AÜ NARVA MEBELŠTŠIK kannab isikliku kasutusõiguse seadmisega seotud kulud (notaritasu ja riigilõiv).

3.4. Volitada Narva abilinnapead linnapea ülesannetes Aleksei Jevgrafov´it allkirjastama Narva linna nimel korralduse punktis 3.2 nimetatud leping.
4. Rakendussätted 
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks AÜ-le NARVA MEBELŠTŠIK.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

      Aleksei Jevgrafov                                                      
Üllar Kaljuste
      abilinnapea linnapea ülesannetes

